《祝英台近（木稚）》
宋代·张潞

宝熏浓，云幄重，琼叶丽金蕊。黛绿蜂黄，秋态未憔悴。绣帘深院黄昏，着香无处，人欲睡、为花重起。

月如水。别有天外楼台，玲珑异尘世。翠袖生寒，祗欠素娥倚。何如倩取西风，吹将归去，为添在、广寒宫里。

作者简介：张潞（？～一二三四），字东之，永新（今属江西）人。宁宗嘉定十四年（一二二一）为桂林郡丞，后知昭州。理宗端平元年卒。其诗师范成大、杨万里，出入众体，有集，已佚。事见《后村居士集》卷二四《张昭州集序》。